CELEX: 31994L0054
Language: sk
Date: 1994-11-18 00:00:00
Title: Smernica Komisie 94/54/ES z 18. novembra 1994, ktorá sa týka povinného uvádzania podrobných údajov v označení určitých potravín okrem tých, ktoré ustanovuje smernica Rady 79/112/EHS

Dôležité právne oznámenie

|

31994L0054

Úradný vestník L 300 , 23/11/1994 S. 0014 - 0015 Fínske špeciálne vydanie: Kapitola 15 Zväzok 13 S. 0250  Švédske špeciálne vydanie: Kapitola 15 Zväzok 13 S. 0250 

		Smernica Komisie 94/54/ESz 18. novembra 1994,ktorá sa týka povinného uvádzania podrobných údajov v označení určitých potravín okrem tých, ktoré ustanovuje smernica Rady 79/112/EHSKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 79/112/EHS z 18. decembra 1978 o aproximácii právnych predpisov členských štátov týkajúcich sa označovania, prezentácie a reklamy potravín [1], naposledy zmenenú a doplnenú smernicou Komisie 93/102/ES [2], najmä na jej článok 4 ods. 2;keďže so zreteľom na rozsah a účinky navrhnutého postupu sú opatrenia spoločenstva, ktoré sa zavádzajú touto smernicou, podstatné na dosiahnutie stanovených cieľov; keďže tieto ciele nemôžu členské štáty dosiahnuť samostatne; keďže smernica 79/112/EHS už stanovuje dosiahnutie týchto cieľov na úrovni spoločenstva;keďže, aby sa zabezpečilo, že spotrebitelia dostávajú príslušné informácie, je potrebné pri určitých potravinách zabezpečiť povinné uvádzanie podrobných údajov okrem tých, ktoré sú stanovené v článku 3 smernice 79/112/EHS;keďže baliarenské plyny používané pri balení určitých potravín sa nepovažujú za zložky na účely článku 6 ods. 1 smernice 79/112/EHS, a preto nie sú zahrnuté do zoznamu zložiek v označení výrobku;keďže však spotrebitelia by mali byť informovaní o použití týchto plynov vzhľadom na to, že na základe týchto informácií pochopia, prečo potraviny, ktoré si kúpili, majú dlhšiu trvanlivosť než podobné výrobky balené iným spôsobom;keďže aby sa vyhlo novým obchodným prekážkam, ktoré sa vytvárajú jednostrannými opatreniami členských štátov, je potrebné prijať ustanovenia spoločenstva;keďže v súlade s postupom článku 17 smernice Rady 79/112/EHS bola táto smernica predložená Stálemu výboru pre potraviny, ktorý k nej nezaujal stanovisko; keďže rovnakým spôsobom Komisia predložila Rade návrh týkajúci sa opatrení, ktoré majú prijať;keďže však Rada počas troch mesiacov neprijala žiadne opatrenia, Komisia by mala navrhnuté opatrenia prijať,PRIJALA TÚTO SMERNICU:Článok 1Bez toho, aby sa to dotklo ustanovení článku 3 smernice 79/112/EHS, označenie potravín, uvedené v prílohe k tejto smernici, zahŕňajú ďalšie podrobné údaje, ktoré sú stanovené v tejto prílohe.Článok 2V prípade potreby členské štáty do 30. júna 1995 zmenia a doplnia svoje zákony, iné právne predpisy a správne opatrenia tak, aby:- najneskôr do 1. júla 1995 povolili obchod s výrobkami, ktoré sú v súlade s touto smernicou,- s účinnosťou od 1. januára 1997 zakázali obchod s výrobkami, ktoré nie sú v súlade s touto smernicou, ale obchod s výrobkami umiestnenými na trh alebo označenými pred týmto termínom a ktoré nie sú v súlade s touto smernicou, môže pokračovať až do vyčerpania zásob.Bezodkladne o tom informujú Komisiu.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.V Bruseli 18. novembra 1994Za KomisiuMartin Bangemannčlen Komisie[1] Ú. v. ES L 33, 8.2.1979, s. 1.[2] Ú. v. ES L 291, 25.11.1993, s. 14.--------------------------------------------------PRÍLOHAZoznam potravín, pri ktorých označenie musí obsahovať jeden alebo niekoľko ďalších podrobných údajovDruh alebo kategória potravín | Podrobné údaje |Potraviny, ktorých trvanlivosť bola predĺžená pomocou baliarenských plynov povolených podľa smernice Rady 89/107/EHS | "Balené v ochrannej atmosfére" |--------------------------------------------------